|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** |  **Nr. GND/2024/728** |
|  |  **(protokols Nr.21; 44.p.)** |

**Par Gulbenes novada pašvaldības** **kustamās mantas – automašīnas Honda CRV (valsts reģistrācijas numurs HF4573),** **norakstīšanu un nodošanu utilizācijai**

Gulbenes novada pašvaldības dome 2024.gada 29.augustā pieņēma lēmumu Nr. GND/2024/500 “Par kustamās mantas – automašīnas Honda CRV (valsts reģistrācijas numurs HF4573), pirmā izsoles rīkošanu, noteikumu un sākumcenas apstiprināšanu” (protokols Nr. 16; 59.p.), ar kuru nolēma rīkot kustamās mantas – automašīnas Honda CRV (valsts reģistrācijas numurs HF4573) (transportlīdzekļa 1.reģistrācijas datums: 02.10.2008., VIN: SHSRE57308U019626) (turpmāk – Kustamā manta), pirmo izsoli, apstiprināt izsoles noteikumus un nosacīto cenu. Pirmās izsoles apstiprinātā nosacītā cena (izsoles sākumcena) 2300 EUR (divi tūkstoši trīs simti piecdesmit *euro*). Uz 2024.gada 19.septembrī rīkoto izsoli (pirmā izsole) nepieteicās neviens pretendents.

Gulbenes novada pašvaldības dome 2024.gada 26.septembrī pieņēma lēmumu Nr. GND/2024/594 “Par kustamās mantas – automašīnas Honda CRV (valsts reģistrācijas numurs HF4573), otrās izsoles rīkošanu, noteikumu un sākumcenas apstiprināšanu” (protokols Nr. 17; 72.p.), ar kuru nolēma rīkot kustamās mantas otro izsoli, apstiprināt izsoles noteikumus un nosacīto cenu. Otrās izsoles apstiprinātā nosacītā cena (izsoles sākumcena) 1850 EUR (viens tūkstotis astoņi simti piecdesmit *euro*). Uz 2024.gada 17.oktobrī rīkoto izsoli (otrā izsole) nepieteicās neviens pretendents.

Gulbenes novada pašvaldības dome 2024.gada 31.oktobrī pieņēma lēmumu Nr. GND/2024/646 “Par kustamās mantas – automašīnas Honda CRV (valsts reģistrācijas numurs HF4573), trešās izsoles rīkošanu, noteikumu un sākumcenas apstiprināšanu” (protokols Nr. 19; 33.p.), ar kuru nolēma rīkot kustamās mantas trešo izsoli, apstiprināt izsoles noteikumus un nosacīto cenu. Trešās izsoles apstiprinātā nosacītā cena (izsoles sākumcena) 920 EUR (deviņi simti divdesmit *euro*). Uz 2024.gada 19.novembrī rīkoto izsoli (trešā izsole) nepieteicās neviens pretendents.

Sauszemes transportlīdzekļu tehniskais eksperts Ansis Vārsbergs (sertifikāts AA Nr.408, spēkā līdz 2027.gada 7.februārim) veica kustamās mantas novērtēšanu un 2024.gada 1.augustā sastādīja transportlīdzekļa vērtības aktu. Transportlīdzekļa vērtība pēc LTAB vērtību kataloga un metodikas, ņemot vērā tehnisko stāvokli un ekspluatācijas nolietojumu, bija 2300 EUR (divi tūkstoši trīs simti *euro*).

Transportlīdzeklim ir nepieciešama korozijas novēršana, krāsojuma remonts, pakaļējā tilta remonts.

Gulbenes novada pašvaldības pamatlīdzekļu kartītē Nr. 001168, norādītā inventāra Nr. PAA000289, transportlīdzekļa atlikusī bilances vērtība uz 2024.gada 31.jūliju - 0,00 EUR (nulle *euro* 00 *centi*).

Publiskas personas finanšu līdzekļu un mantas izšķērdēšanas novēršanas likuma 3.panta 1.punktā noteikts, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.

Saskaņā ar Publiskas personas mantas atsavināšanas likuma 9.panta trešo daļu, noteikts, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.

Nolietotu transportlīdzekļu apsaimniekošanas likuma 6.panta pirmajā daļā noteikts, ka transportlīdzekļa īpašnieks nodrošina, lai jebkurš tā īpašumā esošs nolietots transportlīdzeklis tiktu nodots apstrādes uzņēmumam; transportlīdzekli apstrādes uzņēmumam nodod transportlīdzekļa īpašnieks vai viņa rakstveidā pilnvarota persona

Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto. Savukārt saskaņā ar šā likuma 10.panta pirmās daļas 21.punktu dome ir tiesīga tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā automašīnas slikto tehnisko stāvokli, Gulbenes novada pašvaldības īpašuma novērtēšanas un izsoļu komisija ierosina minēto automašīnu nodot utilizācijai nolietotu transportlīdzekļu apstrādes uzņēmumam.

Pamatojoties uz Pašvaldību likuma 10.panta pirmās daļas 17.punktu un 21.punktu, Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Nolietotu transportlīdzekļu apsaimniekošanas likuma 6.panta pirmo daļu, Ministru kabineta 2018.gada 13.februāra noteikumu Nr.87 “Grāmatvedības uzskaites kārtība budžeta iestādēs” 224.4.apakšpunktu, 226., 227. un 228.punktu, un ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 19.novembra sēdes lēmumu, protokols Nr. GND/2.7.2/24/30 (3.§), un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Guna Pūcīte, Gunārs Babris, Gunārs Ciglis, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – 2 (Intars Liepiņš, Normunds Audzišs), "Atturas" – 1 (Atis Jencītis), "Nepiedalās" – nav, Gulbenes novada pašvaldības dome NOLEMJ:

1. ATZĪT rīkoto Gulbenes novada pašvaldības īpašumā esošās kustamās mantas – automašīnas Honda CRV (valsts reģistrācijas numurs HF4573) (transportlīdzekļa 1.reģistrācijas datums: 02.10.2008., VIN: SHSRE57308U019626) trešo izsoli par nesekmīgu.
2. NODOT šā lēmuma 1.punktā minēto transportlīdzekli utilizācijai nolietotu transportlīdzekļu apstrādes uzņēmumam.
3. NODROŠINĀT Gulbenes novada Centrālās pārvaldes Īpašumu pārraudzības nodaļai šā lēmuma 1.punktā minētā transportlīdzekļa nodošanu nolietotu transportlīdzekļu apstrādes uzņēmumam un noņemšanu no uzskaites Ceļu satiksmes un drošības direkcijā.
4. UZDOT Gulbenes novada Centrālās pārvaldes Finanšu nodaļai šā lēmuma 1.punktā minēto transportlīdzekli izslēgt no Gulbenes novada pašvaldības pamatlīdzekļu uzskaites pēc utilizācijas akta saņemšanas.
5. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis